text: Трябва да сме готови за този невидим враг – тероризма. Но и да направим всичко по силите ни, за да не се случват повече подобни кървави атентати. Така председателят на Съвета на Европа за периода 2010-2014 година Херман ван Ромпой коментира терористичния акт в Манчестър. Ромпой е в България специално за церемонията по връчването на годишната награда на ТВ Европа за проевропейска политика, която ще се проведе утре.
  Херман ван Ромпой: „Преживяхме подобен ужас в Брюксел. С голяма тъга научавам всеки път, когато се случи някой нов терористичен акт. Трябва да работим заедно, всички европейци, за да преборим тази напаст – тероризма. -Възможно ли е? -Мисля, че имаме прогрес в това отношение. Но това е един невидим враг, трябва да сме готови за нови атентати, казахме го и в Брюксел. Но и трябва да направим всичко, за да не се случват повече. Атентатът в Брюксел стана в една метростанция, където съм ходил десетки пъти. Познавам всяка тухла на тази метростанция. Всеки път като минавам оттам, а аз и сега често минавам оттам, изпитвам голяма болка. Така че сме съпричастни в болката на нашите английски приятели“.